***Monitorul Oficial al Republicii Moldova nr.423-429 din 09.12.2016, art.2096***

**BANCA NAŢIONALĂ A MOLDOVEI**

**COMITETUL EXECUTIV**

**HOTĂRÎREA nr.335**

**din 1 decembrie 2016**

ÎNREGISTRAT:

Ministerul Justiției

al Republicii Moldova

nr. 1156 din 06.12.2016

ministru\_\_\_Vladimir CEBOTARI

***Modificată prin:***

*HCE al BNM nr.162 din 10.08.2023, MO al R.Moldova nr.328-331 din 25.08.2023, art.824*

*HCE al BNM nr.159 din 09.07.2020, MO al R.Moldova nr.188-192 din 24.07.2020, art.668*

*HCE al BNM nr.235 din 19.09.2019, MO al R.Moldova nr. 302 din 30.09.2019, art.1667*

*HCE al BNM nr.203 din 09.08.2018, MO al R. Moldova nr.321-332 din 24.08.2018, art.1314*

*HCE al BNM nr.143 din 02.06.2017, MO al R. Moldova nr.190-200 din 16.06.2017, art.1164*

**Cu privire la aprobarea Regulamentului privind activitatea unităților de schimb valutar**

În temeiul art.5 alin.(1) lit.l), art.11 alin.(1), art.27 alin.(1) lit.c) și art.51 lit.a) și b) din Legea nr.548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, art.4 alin.(12), Capitolului V din Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859) cu modificările ulterioare, Comitetul executiv al Băncii Naţionale a Moldovei

*(Clauza de adoptare* *modificată prin Hot.BNM nr.162 din 10.08.2023)*

**HOTĂRĂŞTE:**

1. Se aprobă Regulamentul privind activitatea unităților de schimb valutar, conform anexei la prezenta hotărîre.

2. Prezenta hotărîre intră în vigoare la data de 10 decembrie 2016.

|  |
| --- |
| **Președintele****Comitetului executiv** |
| **Sergiu CIOCLEA** |

**Aprobat**

**prin Hotărîrea Comitetului executiv**

**al Băncii Naţionale a Moldovei**

**nr.335 din 1 decembrie 2016**

**Regulament**

**privind activitatea unităților de schimb valutar**

*Notă: În cuprinsul Regulamentului:*

 *- cuvântul "filială", la orice formă gramaticală, se substituie cu cuvântul "sucursală" la forma gramaticală corespunzătoare conform HCE al BNM nr.162 din 10.08.2023, în vigoare 25.08.2023;*

 *- cuvintele "mașină de casă și control", la orice formă gramaticală, se substituie cu cuvintele "echipament de casă și control", la forma gramaticală corespunzătoare;*

 *- acronimul „MCC” se substituie cu acronimul „ECC” conform HCE al BNM nr.162 din 10.08.2023, în vigoare 25.08.2023.*

**Capitolul I. Dispoziţii generale**

1. În prezentul regulament se utilizează noţiunile definite în Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare (în continuare – Legea nr.62/2008), precum și în Regulamentul privind licențierea unităților de schimb valutar, aprobat prin Hotărîrea Comitetului executiv al Băncii Naționale a Moldovei nr.304 din 10 noiembrie 2016.

*(Pct.1 modificat prin Hot.BNM nr.162 din 10.08.2023**,* *în vigoare 25.08.2023)*

2. Prezentul regulament reglementează:

a) particularităţile aferente informaţiei afişate de către unităţile de schimb valutar;

b) unele aspecte aferente cursurilor valutare și comisioanelor, care se aplică la efectuarea operațiunilor de schimb valutar în numerar cu persoane fizice;

c) operaţiunile unităţilor de schimb valutar în cadrul activităţii de schimb valutar în numerar cu persoanele fizice;

d) modul de efectuare a operaţiunilor de schimb valutar în numerar cu persoane fizice.

3. Unitățile de schimb valutar desfășoară activitatea de schimb valutar în numerar cu persoane fizice în conformitate cu prevederile Legii nr.62/2008, ținînd cont de particularitățile stabilite în prezentul regulament.

4. În cazurile prevăzute la art.421 alin.(2) lit.c) și alin.(3) lit.f) din Legea nr.62/2008, determinarea echivalentului în altă monedă se efectuează cu aplicarea cursului oficial al leului moldovenesc faţă de valutele străine valabil la data efectuării operațiunii de schimb valutar.

41. La efectuarea de către banca licențiată a operațiunilor de schimb valutar în numerar cu persoane fizice prin intermediul birourilor sale de schimb valutar, banca licențiată eliberează clienților săi un bon de schimb valutar ce trebuie să corespundă cerințelor stabilite la punctul 10 din anexa la Regulamentul cu privire la exploatarea echipamentelor de casă și de control pentru efectuarea decontărilor în numerar și/sau prin alt instrument de plată, aprobat prin Hotărârea Guvernului nr.141/2019 cu privire la aplicarea echipamentelor de casă şi de control la efectuarea decontărilor.

42. Banca licențiată reflectă elementele bonului de schimb valutar în sistemul informațional al băncii.

**Capitolul II. Particularităţi aferente informaţiei afişate**

**de către unităţile de schimb valutar**

*Secțiunea 1. Afișarea informației în cazul efectuării operațiunilor prin ghișee*

5. În încăperea în care se efectuează nemijlocit prin ghișeu/ghișee operațiuni de schimb valutar în numerar cu persoane fizice unitatea de schimb valutar urmează să afișeze, la loc vizibil pentru persoanele fizice, următoarele documente /informaţii:

a) copia de pe licenţa casei de schimb valutar /hotelului, iar în cazul sucursalei casei de schimb valutar – copia de pe copia autorizată de pe licenţă, în baza căreia se efectuează activitatea de schimb valutar. Copia respectivă se confirmă prin semnătura administratorului casei de schimb valutar/ administratorului hotelului, responsabil de activitatea de schimb valutar în numerar cu persoane fizice a hotelului, sau persoanei împuternicite de către acesta. Afişarea copiilor respective de către băncile licenţiate se efectuează conform Regulamentului cu privire la cerințele de publicare a informațiilor de către bănci, aprobat prin Hotărârea Comitetului executiv al Băncii Naționale a Moldovei nr.158/2020;

b) programul actual de lucru al unităţii de schimb valutar;

c) informația privind plata obligatorie care se percepe de la persoane fizice în conformitate cu Legea Fondului de susținere a populaţiei nr.827/2000;

d) dispoziţia privind cursurile de cumpărare și vînzare (dispoziția privind cursurile valutare) actuale pentru efectuarea operaţiunilor de schimb valutar în numerar cu persoane fizice perfectată în conformitate cu cerinţele stabilite în Capitolul III;

e) dispoziţia privind comisioanele actuale aplicate la efectuarea operaţiunilor de schimb valutar în numerar cu persoane fizice perfectată în conformitate cu cerinţele stabilite în Capitolul III;

f) criteriile plătibilităţii bancnotelor conform anexei nr.1;

g) informația pentru clienți (anunțul) cu următorul cuprins:

„**INFORMAȚIE IMPORTANTĂ PENTRU CLIENT**:

* **Informați-vă, pînă la efectuarea operațiunii de schimb valutar, despre cursul valutar la care se efectuează operațiunea de schimb valutar, mărimea comisioanelor și a plății obligatorii aplicate, precum și despre suma mijloacelor bănești pe care o veți primi efectiv.**
* **Unitatea de schimb valutar este obligată să vă elibereze bonul de casă sau bonul de schimb valutar, care nu poate fi substituit de buletinul de schimb valutar.**
* **Aveți dreptul de a solicita revocarea operațiunii de schimb valutar pînă la finalizarea acesteia, precum și în decurs de 30 de minute după finalizarea operațiunii, dacă sînt respectate concomitent următoarele condiții: în perioada indicată, cursul de cumpărare/vînzare a valutei străine cumpărate/vîndute nu a fost modificat și solicitarea de revocare a fost făcută cu cel puțin 30 de minute înainte de finalizarea programului de lucru al unității de schimb valutar. Revocarea operațiunii după finalizarea acesteia se face în baza cererii scrise, la care se anexează bonul de casă, eliberat de casa de schimb valutar/hotel sau bonul de schimb valutar, eliberat de banca licențiată. În cazul unor reclamații, obiecții sau propuneri vizavi de activitatea unității de schimb valutar, puteți depune, în modul stabilit de legislație, o petiție la Banca Națională a Moldovei pe adresa: bd. Grigore Vieru nr.1, MD-2005, mun. Chișinău.**
* **Pentru informații vizavi de activitatea unității de schimb valutar puteți contacta Banca Națională a Moldovei la numărul de telefon 022 822 502 (convorbirile telefonice respective se înregistrează automat).”**

*(Pct.5 modificat prin Hot.BNM nr.162 din 10.08.2023, în vigoare 25.08.2023)*

6. Informația privind cursurile valutare stabilite şi informația privind comisioanele aplicate la efectuarea operaţiunilor de schimb valutar în numerar cu persoane fizice se afișează și pe panoul de reclamă, cu respectarea cerințelor stabilite la art.43 alin.(13)-(15) din Legea nr.62/2008.

7. Cursurile valutare afişate pe panourile de reclamă urmează să corespundă cursurilor valutare stabilite prin dispoziţia privind cursurile valutare pentru efectuarea operaţiunilor de schimb valutar în numerar cu persoane fizice (care este în vigoare în perioada respectivă a programului de lucru), fiind respectate prevederile art.43 alin.(81) din Legea nr.62/2008. Prevederea în cauză se aplică în mod corespunzător și în privința informației privind comisioanele aplicate de unitatea de schimb valutar.

8. Pe panoul de reclamă separarea semnelor zecimale de la numărul întreg se efectuează printr-un spațiu distinct sau prin virgulă ori punct. Numărul semnelor zecimale aferente cursurilor de cumpărare a valutelor străine trebuie să fie egal cu numărul semnelor zecimale aferente cursurilor de vînzare a valutelor străine respective. Toate cifrele trebuie să fie vizibile în întregime fără suprapunerea, inclusiv parțială a acestora.

9. Informația pe panoul de reclamă, astfel cum este prevăzută la punctele 6-8, precum și dispozițiile indicate la punctul 5 lit.d) și e) se afișează pînă la începerea efectuării operaţiunilor de schimb valutar în numerar cu persoane fizice. Dacă unitatea de schimb valutar modifică, în decursul programului de lucru, cursurile valutare, aceasta are obligația să afișeze dispozițiile și informațiile respective pînă la începerea efectuării operaţiunilor cu aplicarea cursurilor noi stabilite. Informația respectivă se afișează pe tot timpul programului de lucru al unității de schimb valutar.

91. La intrarea în unitatea de schimb valutar, inclusiv în fiecare ghișeu al unității de schimb valutar, se afișează semnul /pictograma care semnalează existența camerei de supraveghere video, aprobat prin decizia Centrului Național pentru Protecția Datelor cu Caracter Personal nr. 581/2015 cu privire la aprobarea formularului tipizat de informare privind efectuarea supravegherii prin mijloace video.

*(Pct.9 introdus prin Hot.BNM nr.162 din 10.08.2023, în vigoare 20.10.2023)*

*Secțiunea 2. Afișarea informației în cazul efectuării operațiunilor*

*prin aparatul de schimb valutar*

10. Pe corpul aparatului de schimb valutar, la loc vizibil pentru persoanele fizice, unitatea de schimb trebuie să afișeze următoarea informație:

a) datele de identificare și de contact ale unității de schimb valutar (denumirea, forma juridică de organizare, sediul, IDNO, telefoanele de contact ale unității de schimb valutar);

b) datele de contact ale Băncii Naţionale a Moldovei la care pot fi înaintate, în modul stabilit de legislație, reclamații privind operaţiunile de schimb valutar (bd Grigore Vieru nr.1, MD-2005, mun. Chișinău), precum și numărul de telefon de la Banca Națională a Moldovei la care persoana fizică poate apela pentru a obține informații vizavi de activitatea de schimb valutar (022 822 502 ), convorbirile telefonice respective fiind înregistrate automat.

11. Unitatea de schimb valutar asigură afișarea pe ecranul aparatului de schimb valutar, cel puțin, a informației prevăzute la art.421 alin.(3) lit.b) și h) din Legea nr.62/2008, cu respectarea cerințelor stabilite la art.43 alin.(14) și (15) din aceeași lege.

12. Cursurile valutare afişate pe ecranul aparatului de schimb valutar trebuie să corespundă cursurilor valutare stabilite prin dispoziţia privind cursurile valutare pentru efectuarea operaţiunilor prin aparatul de schimb valutar (care este în vigoare în perioada respectivă a programului de lucru), fiind respectate prevederile art.43 alin.(81) din Legea nr.62/2008. Prevederea în cauză se aplică în mod corespunzător și în privința informației privind comisioanele aplicate de unitatea de schimb valutar la efectuarea operațiunilor prin aparatul de schimb valutar.

13. La afișarea cursurilor valutare pe ecranul aparatului, separarea cifrelor zecimale de la numărul întreg se efectuează printr-un spațiu distinct sau prin virgulă ori punct. Numărul semnelor zecimale aferente cursurilor de cumpărare a valutelor străine trebuie să fie egal cu numărul semnelor zecimale aferente cursurilor de vînzare a valutelor străine respective.

**Capitolul III. Cursuri valutare și comisioane**

*Secțiunea 1. Dispoziții generale*

14. Unitatea de schimb valutar determină de sine stătător valutele străine care vor fi tranzacționate în cadrul operațiunilor de schimb valutar în numerar cu persoane fizice, față de care stabilește cursurile valutare în vederea efectuării operațiunilor menționate.

15. Unitatea de schimb valutar stabilește cursurile valutare pentru efectuarea operațiunilor de schimb valutar în numerar cu persoane fizice, precum și comisioanele aplicate la efectuarea operațiunilor în cauză prin dispozițiile corespunzătoare ale administratorului unității de schimb valutar sau a persoanei împuternicite de acesta, care se perfectează cu respectarea cerințelor stabilite de prezentul capitol.

16. Orice modificare, în decursul programului de lucru, a cursurilor valutare se efectuează prin emiterea unei noi dispoziții, menționate la punctul 18. Prin dispoziția în cauză se stabilesc cursurile valutare care vor fi aplicabile de la ora indicată în aceasta. În dispoziție se indică atît cursurile valutare modificate cît și cele care nu au fost modificate. De la ora începerii aplicării cursurilor valutare noi stabilite, dispoziția precedentă se consideră nevalabilă și aceasta se păstrează în încăperea în care se efectuează nemijlocit operațiuni de schimb valutar în numerar cu persoane fizice pe o perioadă de cel puțin 15 zile calendaristice de la data emiterii dispoziției în cauză.

*(Pct.16 modificat prin Hot.BNM nr.162 din 10.08.2023, în vigoare 25.08.2023)*

17. La stabilirea cursurilor valutare pentru efectuarea operaţiunilor de schimb valutar în numerar cu persoane fizice, precum și la perfectarea dispoziției privind cursurile respective și a dispoziției privind comisioanele aplicate la efectuarea operațiunilor în cauză, unitatea de schimb valutar se conduce de prevederile art.43 alin.(1)-(8), (81), (11), (14) și (16) din Legea nr.62/2008 , Hotărîrii Comitetului executiv al Băncii Naționale a Moldovei nr.295 din 27 octombrie 2016 „Cu privire la frecvența de modificare a cursurilor valutare de către unitățile de schimb valutar” (Monitorul Oficial al Republicii Moldova, 2016, nr.388-398, art.1941), de prezentul regulament, precum și, după caz, de procedurile sale interne conform art.43 alin.(91) din Legea nr.62/2008 care reglementează modalitatea de modificare, în decursul programului de lucru, a cursurilor valutare.

*(Pct.17 modificat prin Hot.BNM nr.162 din 10.08.2023, în vigoare 25.08.2023)*

*Secțiunea 2. Cerințe aferente perfectării dispozițiilor*

*privind cursurile valutare și comisioanele*

18. Dispoziţia privind cursurile valutare pentru efectuarea operaţiunilor de schimb valutar în numerar cu persoane fizice trebuie să conţină cel puţin următoarele:

1) numărul şi data emiterii dispoziţiei;

2) denumirea completă a băncii licenţiate /casei de schimb valutar /hotelului. Suplimentar se indică:

a) în cazul biroului de schimb valutar care este deschis în cadrul sucursalei /oficiului secundar al băncii licenţiate – denumirea sucursalei /oficiului secundar respectiv;

b) în cazul sucursalei casei de schimb valutar – denumirea acesteia;

c) în cazul aparatului de schimb valutar – numărul de înregistrare a aparatului de schimb valutar la Serviciul Fiscal de Stat;

3) adresa de desfășurare a activității de schimb valutar de către biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului/adresa de instalare a aparatului de schimb valutar al băncii licențiate/ casei de schimb valutar/ hotelului;

4) data, după caz, perioada pentru care se stabilesc cursurile valutare;

5) ora (ora și minute) de la care cursurile valutare sînt aplicabile pentru efectuarea operațiunilor cu persoane fizice;

6) denumirea şi codul (numeric sau alfabetic) valutei străine tranzacţionate, conform ISO 4217 “Coduri pentru reprezentarea monedelor şi fondurilor”. Numărul semnelor zecimale aferente cursurilor de cumpărare a valutelor străine trebuie să fie egal cu numărul semnelor zecimale aferente cursurilor de vînzare a valutelor străine respective;

7) cantitatea unităţilor cotate şi ratele de schimb ale acestor valute străine în raport cu moneda națională, cu respectarea prevederilor art.43 alin.(81) din Legea nr.62/2008.

8) informația privind cursurile valutare cu respectarea următoarelor condiții:

a) consecutivitatea afișării valutelor străine: primul grup de valute străine (dolar SUA, euro), al doilea grup de valute străine (rubla rusească, leul românesc, hrivna ucraineană), al treilea grup de valute străine (alte valute străine);

b) afișarea cursurilor de cumpărare și a cursurilor de vânzare în coloane separate: cursurile de cumpărare – în coloana din partea stângă, iar cursurile de vânzare – în coloana din partea dreaptă;

c) excluderea practicilor de afișare care induc în eroare clienții.

*(Pct.18 modificat prin Hot.BNM nr.162 din 10.08.2023, în vigoare 25.08.2023)*

19. În cazul în care unitatea de schimb valutar aplică comisioane, dispoziția privind comisioanele aplicate la efectuarea operaţiunilor de schimb valutar în numerar cu persoane fizice trebuie să conţină cel puţin următoarele:

1) numărul şi data emiterii dispoziţiei;

2) denumirea completă a băncii licenţiate /casei de schimb valutar /hotelului. Suplimentar se indică:

a) în cazul biroului de schimb valutar care este deschis în cadrul sucursalei /oficiului secundar al băncii licenţiate – denumirea sucursalei /oficiului secundar respectiv;

b) în cazul sucursalei casei de schimb valutar – denumirea acesteia;

c) în cazul aparatului de schimb valutar – numărul de înregistrare a aparatului de schimb valutar la Serviciul Fiscal de Stat;

3) adresa de desfășurare a activității de schimb valutar de către biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului/adresa de instalare a aparatului de schimb valutar al băncii licențiate /casei de schimb valutar /hotelului;

4) data și, dacă este cazul, ora (ora și minutele) de la care sînt în vigoare comisioanele stabilite;

5) denumirea comisioanelor şi mărimea acestora.

*(Pct.19 modificat prin Hot.BNM nr.162 din 10.08.2023, în vigoare 25.08.2023)*

20. Dispozițiile indicate la punctele 18 și 19 pot fi perfectate printr-o singură dispoziție, respectînd cerințele indicate la punctele în cauză.

21. În cazul în care, conform reglementărilor interne ale băncii licențiate/casei de schimb valutar, dispoziția indicată la punctul 18 se perfectează în mod centralizat și cursurile valutare indicate în aceasta sînt supuse aplicării de către toate birourile de schimb valutar ale băncii licențiate/ sucursalele casei de schimb valutar, poate fi perfectată o dispoziție unică pe unitatea de schimb valutar. În acest caz, în dispoziția în cauză informația indicată la punctul 18 subpunctul 2) lit.a) și b) și la subpunctul 3) poate să nu fie reflectată, ci se indică că cursurile valutare din dispoziția în cauză se aplică de către toate birourile de schimb valutar ale băncii licențiată/ sucursalele casei de schimb valutar. Prevederea în cauză se aplică în mod corespunzător și în privința dispoziției privind comisioanele aplicate de unitatea de schimb valutar.

22. Dispoziţiile indicate la punctele 18 și 19 se întocmesc într-un singur exemplar. După caz, pot fi întocmite mai multe exemplare ale dispozițiilor în cauză, care trebuie să fie identice. Toate exemplarele dispozițiilor se semnează de către administratorul casei de schimb valutar / sucursalei acesteia /hotelului/băncii licenţiate / sucursalei /oficiului secundar al acesteia în care este deschis biroul de schimb valutar sau de persoana împuternicită de acesta .

23. Dispoziţiile indicate la punctele 18 și 19 pot fi semnate (certificate) prin aplicarea semnăturii electronice calificate a administratorului sau a persoanei împuternicite de acesta, în conformitate cu Legea nr.124/2022 privind identificarea electronică și serviciile de încredere. Reprezentarea (redarea) pe suport hîrtie a dispoziţiei electronice (copia dispoziției electronice) pentru a fi afișată la loc vizibil pentru persoane fizice se certifică prin semnătură olografă a persoanei împuternicite (care va asigura corectitudinea informaţiei), precum și va conține mențiunea despre faptul că aceasta este o copie a documentului electronic.

*(Pct.23 modificat prin Hot.BNM nr.162 din 10.08.2023, în vigoare 25.08.2023)*

24. În cazul în care, conform reglementărilor interne ale băncii licenţiate /casei de schimb valutar, cursurile valutare, comisioanele pentru operațiunile de schimb valutar, care se efectuează prin birourile de schimb valutar ale băncii licenţiate / sucursalele casei de schimb valutar, se stabilesc în mod centralizat, dispozițiile indicate la punctele 18 și 19 se transmit prin fax sau, fiind scanate, prin poşta electronică, sucursalelor /oficiilor secundare ale băncii licenţiate / sucursalelor casei de schimb valutar corespunzătoare sau informaţia din dispozițiile respective se introduce în sistemul informaţional al băncii licenţiate /casei de schimb valutar.

25. În cazul indicat la punctul 24, la primirea dispoziţiilor prin fax sau prin poşta electronică, se fac fotocopii de pe documentele primite, iar persoana responsabilă pentru activitatea subdiviziunii respective a unității de schimb valutar sau persoana împuternicită de aceasta certifică prin semnătura sa exemplarele dispoziţiilor primite. În cazul primirii dispoziției perfectate conform punctului 21, persoana respectivă suplimentar indică pe fotocopiile dispozițiilor primite informația menționată la punctul 18 subpunctul 2) lit.a) și b) și la subpunctul 3) punctul 19 subpunctul 2) lit.a) și b) și la subpunctul 3), care este relevantă pentru subdiviziunea respectivă.

26. În cazul indicat la punctul 24, la primirea informaţiei din dispoziţiile respective prin sistemul informaţional al băncii licenţiate /casei de schimb valutar, în subdiviziunea respectivă a unității de schimb valutar se întocmesc dispoziţiile în conformitate cu prevederile punctului 22.

27. Unitatea de schimb valutar asigură, în modul stabilit de aceasta, că la efectuarea operațiunilor de schimb valutar prin intermediul aparatelor de schimb valutar se utilizează cursurile valutare și comisioanele care sînt stabilite în dispozițiile indicate la punctele 18 și 19 și că acestea se aplică de la ora indicată în dispozițiile în cauză.

*Secțiunea 3. Evidența dispozițiilor privind cursurile valutare și comisioane*

28. Unitatea de schimb valutar ţine evidenţa dispozițiilor indicate la punctele 18 și 19 şi asigură păstrarea acestora. Modul de ţinere a evidenţei şi de păstrare a dispoziţiilor se stabileşte de unitatea de schimb valutar în conformitate cu legislaţia în vigoare, luînd în considerare particularitățile specificate la punctul 29.

29. Evidența dispoziţiilor indicate la punctele 18 și 19 se ține:

1) de fiecare subdiviziune care, conform reglementărilor interne, are dreptul de a stabili de sine stătător cursurile valutare /comisioanele aplicabile;

2) pe un suport care permite stocarea informațiilor într-un mod accesibil organelor controlului valutar la solicitarea acestora şi într-o formă şi de o manieră în care să asigure respectarea următoarelor condiţii:

a) evidența corectă și sigură a dispozițiilor;

b) constatarea facilă a oricărei corectări sau a altor modificări, precum și a conținutului înregistrărilor înainte de corectările și modificările respective;

c) manipularea sau alterarea conținutului înregistrărilor să fie imposibilă.

**Capitolul IV. Operaţiuni ale unităţilor de schimb valutar în cadrul activităţii**

**de schimb valutar în numerar cu persoane fizice**

*Secţiunea 1. Operaţiuni de schimb valutar în numerar cu persoane fizice*

30. Operaţiunile de schimb valutar în numerar cu persoane fizice ale unităților de schimb valutar includ următoarele operaţiuni:

a) operaţiuni de cumpărare a valutei străine în numerar contra lei moldoveneşti în numerar;

b) operaţiuni de cumpărare a cecurilor de călătorie în valută străină contra lei moldoveneşti în numerar;

c) operaţiuni de vînzare a valutei străine în numerar contra lei moldoveneşti în numerar;

d) operaţiuni de vînzare a cecurilor de călătorie în valută străină contra lei moldoveneşti în numerar;

e) operaţiuni de cumpărare /vînzare a valutei străine în numerar contra altă valută străină în numerar;

f) operaţiuni de cumpărare /vînzare a valutei străine în numerar contra cecuri de călătorie în altă valută străină;

g) operaţiuni de cumpărare /vînzare a cecurilor de călătorie în valută străină contra altă valută străină în numerar;

h) operaţiuni de cumpărare /vînzare a cecurilor de călătorie în valută străină contra cecurilor de călătorie în altă valută străină.

31. Operaţiunile de cumpărare /vînzare specificate la punctul 30 lit.e) – h) se realizează cu persoane fizice prin efectuarea concomitentă a operaţiunii de cumpărare a unei valute străine contra lei moldoveneşti şi a operaţiunii de vînzare a altei valute străine contra lei moldoveneşti.

32. Operaţiunile de cumpărare /vînzare specificate la punctul 30 lit.a), c) și e) pot fi efectuate prin ghișeele unității de schimb valutar și/sau prin intermediul aparatului de schimb valutar al acesteia.

33. Operaţiunile de cumpărare şi vînzare a cecurilor de călătorie în valută străină se efectuează prin ghișeele unității de schimb valutar în conformitate cu prevederile acordului încheiat de către unitatea de schimb valutar cu emitentul acestor cecuri sau altă persoană juridică în privinţa efectuării operaţiunilor cu cecuri de călătorie.

*Secţiunea 2. Operaţiunile casei de schimb valutar*

34. În cadrul activităţii de schimb valutar în numerar cu persoane fizice, casa de schimb valutar poate efectua următoarele operaţiuni:

a) operaţiuni de schimb valutar în numerar cu persoane fizice prevăzute la Secțiunea 1 din prezentul capitol;

b) depunerea în conturile sale, inclusiv în conturile sucursalelor sale, dacă există, deschise la băncile licenţiate, a mijloacelor băneşti obţinute în urma efectuării operaţiunilor de schimb valutar în numerar cu persoane fizice;

c) retragerea din conturile sale, inclusiv din conturile sucursalelor sale, dacă există, deschise la băncile licenţiate, a mijloacelor băneşti pentru efectuarea operaţiunilor de schimb valutar în numerar cu persoane fizice;

d) transmiterea mijloacelor băneşti între sucursală și sediul central al casei de schimb valutar sau altă sucursală al acesteia;

e) transmiterea de la sediul central și/sau de la sucursala casei de schimb valutar a mijloacelor bănești necesare pentru dotarea aparatelor de schimb valutar;

f) primirea de către sediul central și/sau de către sucursala casei de schimb valutar a mijloacelor băneşti extrase din aparatele de schimb valutar;

g) operaţiuni de cumpărare a valutei străine de la banca licenţiată pentru a fi vîndută ulterior persoanelor fizice;

h) operaţiuni de vînzare băncii licenţiate a valutei străine obţinute în urma efectuării operaţiunilor de schimb valutar în numerar cu persoane fizice;

i) operațiuni de restituire a mijloacelor bănești ca urmare a revocării de către persoanele fizice a operațiunilor de schimb valutar.

35. Operaţiunile menţionate la punctul 34 lit.g) şi h) se efectuează prin intermediul conturilor casei de schimb valutar, inclusiv conturile sucursalelor acesteia, dacă există, deschise la băncile licenţiate.

351. Operațiunile menționate la punctul 34 lit. d), e) și f) se efectuează ținând cont de prevederile art.44 alin. (1), (2), (4) și (5) din Legea nr. 62/2008, precum și de prevederile legislației în domeniul contabilității și raportării financiare și de normele ce vizează utilizarea echipamentelor de casă și control.

*(Pct.351 introdus prin Hot.BNM nr.162 din 10.08.2023, în vigoare 25.08.2023)*

*Secţiunea 3. Operaţiunile hotelului*

36. În cadrul activităţii de schimb valutar în numerar cu persoane fizice, hotelul poate efectua următoarele operaţiuni:

a) operaţiuni de schimb valutar în numerar cu persoane fizice prevăzute la punctul 30 lit.a) şi b);

b) transmiterea de la casa hotelului a mijloacelor bănești necesare pentru dotarea punctului de schimb valutar și/sau a aparatelor de schimb valutar;

c) primirea de către casa hotelului a mijloacelor băneşti de la punctul de schimb valutar și/sau a mijloacelor bănești extrase din aparatele de schimb valutar;

d) depunerea în conturile sale deschise la băncile licenţiate a mijloacelor băneşti obţinute în urma efectuării operaţiunilor de schimb valutar în numerar cu persoane fizice;

e) operațiuni de restituire a mijloacelor bănești ca urmare a revocării de către persoanele fizice a operațiunilor de schimb valutar.

*Secţiunea 4. Operaţiunile băncii licenţiate*

37. Banca licențiată poate efectua operaţiunile de schimb valutar în numerar cu persoane fizice prevăzute la Secțiunea 1 din prezentul capitol.

38. În condițiile Legii nr.62/2008, banca licențiată efectuează operațiuni de restituire a mijloacelor bănești ca urmare a revocării de către persoanele fizice a operațiunilor de schimb valutar.

39. Banca licențiată ține evidența operațiunilor de schimb valutar în numerar cu persoane fizice separat de alte operațiuni efectuate de către aceasta.

**Capitolul V. Efectuarea operaţiunilor de schimb valutar**

**în numerar cu persoane fizice**

*Secțiunea 1. Prevederi generale*

40. Unitatea de schimb valutar efectuează operațiuni de schimb valutar în numerar cu persoane fizice cu respectarea prevederilor corespunzătoare ale art.41 – 46 din Legea nr.62/2008.

41. În cadrul efectuării operațiunilor de schimb valutar în numerar cu persoane fizice, unitatea de schimb valutar asigură:

a) dotarea, la necesitate, la începutul și/sau în decursul programului de lucru, a ghișeelor și aparatelor sale de schimb valutar cu mijloace bănești în lei moldovenești și în valută străină, în vederea efectuării operațiunilor de cumpărare și vânzare a valutei străine cu clienții săi;

b) efectuarea operațiunilor de schimb valutar în numerar cu persoane fizice cu aplicarea cursurilor valutare, care sînt în vigoare în momentul adresării persoanei fizice, conform dispoziției privind cursurile valutare;

c) înregistrarea tuturor operațiunilor de schimb valutar în numerar efectuate cu persoanele fizice în conformitate cu cerințele legislației fiscale și/sau a prezentului regulament;d) eliberarea, în mod obligatoriu, persoanei fizice, după caz, a bonului de casă, bonului de schimb valutar sau a documentului fiscal, iar în cazurile prevăzute de prezentul regulament, și a buletinului de schimb valutar;

c1) supravegherea și înregistrarea video a activității de schimb valutar în numerar cu persoane fizice la fiecare ghișeu pe toată durata programului de lucru, în timp real;

c2) sistarea activității de schimb valutar a ghișeului în cazul defecțiunilor tehnice sau al altor incidente care fac imposibilă supravegherea și înregistrarea video a activității de schimb valutar în cadrul ghișeului respectiv și consemnarea acestor incidente în registrul incidentelor privind supravegherea și înregistrarea video conform anexei nr.9.

*lit.e) abrogată*

d1) asigurarea clienților cu formulare pe suport hârtie ale cererii de revocare a operațiunii de schimb valutar (conform anexei nr.6) în limba română sau, la solicitare, în limba rusă;

f) restituirea persoanelor fizice a mijloacelor bănești în cazul revocării de către acestea a operațiunilor de schimb valutar, în conformitate cu prevederile art.42 alin.(61) și (62) din Legea nr.62/2008;

g) totalizarea operațiunilor de schimb valutar în numerar efectuate;

h) verificarea autenticității bancnotelor în valută străină sau monedă naţională şi a cecurilor de călătorie în valută străină primite de la persoana fizică, procedînd în conformitate cu legislaţia în vigoare în cazul depistării valorilor suspecte de a fi false;

i) păstrarea la unitatea de schimb valutar în modul stabilit de aceasta conform legislației, a înregistrărilor video și a documentelor obţinute /întocmite în cadrul activității de schimb valutar în numerar cu persoane fizice;

j) efectuarea operațiunilor de schimb valutar în numerar numai cu clienții care sînt persoane fizice;

k) implementarea altor cerințe prevăzute de prezentul regulament.

*(Pct.41 modificat prin Hot.BNM nr.162 din 10.08.2023, în vigoare 20.10.2023)*

42. La efectuarea operațiunilor de schimb valutar în numerar cu persoane fizice unitatea de schimb valutar este obligată să dispună și să utilizeze, dacă este cazul, formularele (pe suport hîrtie şi/sau, după caz, în formă electronică, cu utilizarea sistemelor informatice proprii), stabilite de prezentul regulament, a următoarelor documente:

a) buletinului de schimb valutar;

b) raportului privind operaţiunile efectuate;

c) registrului operațiunilor de cumpărare a valutei străine;

d) registrului operațiunilor de vînzare a valutei străine;

d1) registrului incidentelor privind supravegherea și înregistrarea video;

*lit.e) abrogată*

f) registrului operaţiunilor de schimb valutar revocate;

g) cererii de revocare a operaţiunii de schimb valutar.

Modul de ținere a formularelor rapoartelor și registrelor indicate la punctul 42 lit.b) – f), pe suport hârtie şi/sau în formă electronică, se stabileşte de unitatea de schimb valutar prin reglementările sale interne.

*(Pct.42 modificat prin Hot.BNM nr.162 din 10.08.2023, în vigoare 20.10.2023)*

43. În cazul în care unitatea de schimb valutar utilizează formularele rapoartelor şi registrelor indicate la punctul 42 lit.b) – f) numai în formă electronică, aceasta asigură ca formularele în cauză să poată fi accesate în orice moment, în funcție de necesitățile unității de schimb valutar sau la cererea organelor de control valutar. Prevederile pct.29 subpct.2) se aplică în mod corespunzător asupra formularelor la care se face referire în prezentul punct.

431. Modalitatea de identificare a persoanelor care iniţiază, dispun şi/sau aprobă introducerea informaţiei în formularele rapoartelor şi registrelor utilizate în formă electronică se stabilește de unitatea de schimb valutar prin reglementările sale interne. Dacă în cadrul controlului pe teren organul de control solicită prezentarea pe suport hârtie a formularelor menționate, acestea se imprimă și se semnează de către persoana împuternicită (lucrătorul) a unității de schimb valutar.

44. Unitatea de schimb valutar este în drept să introducă în formularele documentelor indicate la punctul 42 informații și rubrici suplimentare.

*Secțiunea 2 (pct.45-54) abrogată*

*Secțiunea 3. Înregistrarea operațiunilor care se efectuează prin ghișeu*

55. Casa de schimb valutar/ hotelul este obligată să înregistreze fiecare operaţiune de schimb valutar, în momentul efectuării acesteia, prin echipamentul de casă și control şi să imprime bonul de casă, cu reflectarea elementelor acestuia pe banda de control în conformitate cu cerinţele legislaţiei fiscale.

551. Banca licențiată este obligată să înregistreze fiecare operațiune de schimb valutar, în momentul efectuării acesteia, în sistemul informațional al băncii și să imprime bonul de schimb valutar.

56. Bonul de casă/bonul de schimb valutar se înmînează clientului împreună cu mijloacele băneşti.

57. Suplimentar la bonul de casă/bonul de schimb valutar, unitatea de schimb valutar perfectează buletinul de schimb valutar în cazul în care:

*lit.a) abrogată*

b) echipamentul de casă și control utilizat de casa de schimb valutar/hotel nu poate să asigure imprimarea pe bonul de casă a tuturor elementelor prevăzute de legislaţia în vigoare (inclusiv a plăţii obligatorii şi comisioanelor); şi /sau

c) la solicitarea clientului la prezentarea actului său de identitate.

58. Buletinul de schimb valutar nu substituie bonul de casă/bonul de schimb valutar şi fără acest bon nu este valabil.

59. Datele din buletinul de schimb valutar care se conţin şi în bonul de casă/bonul de schimb valutar urmează să coincidă.

60. Buletinul de schimb valutar se întocmește în două exemplare, conform anexei nr.2.

61. După completare, ambele exemplare ale buletinului de schimb valutar se semnează de lucrătorul unității de schimb valutar și de clientul acesteia. Prin semnătura sa clientul confirmă primirea mijloacelor bănești, a primului exemplar al buletinului de schimb valutar, precum şi veridicitatea informaţiei despre client şi, după caz, despre beneficiarul efectiv indicate în buletinul de schimb valutar (dacă această informaţie este reflectată).

62. Primul exemplar al buletinului de schimb valutar se anexează la bonul de casă sau după caz, la bonul de schimb valutar, iar exemplarul al doilea rămîne în unitatea de schimb valutar.

63. În cazurile indicate la punctul 57, buletinul de schimb valutar anexat la bonul de casă sau la bonul de schimb valutar se înmînează clientului împreună cu mijloacele bănești.

64. În bonurile de casă/bonurile de schimb valutar şi în buletinele de schimb valutar nu se admit ştersături şi corectări.

65.În cazurile în care echipamentul de casă și control nu este funcțional, activitatea de schimb valutar a casei de schimb valutar și a hotelului se suspendă.

*(Pct.65 modificat prin Hot.BNM nr.162 din 10.08.2023, în vigoare 25.08.2023)*

66. Unitatea de schimb valutar înregistrează fiecare operațiune de schimb valutar în numerar cu persoane fizice la momentul efectuării acesteia în registre separate, și anume:

a) în registrul operaţiunilor de cumpărare a valutei străine în numerar și a cecurilor de călătorie în valută străină contra lei moldoveneşti în numerar (registrul operațiunilor de cumpărare a valutei străine, conform anexei nr.3);

b) în registrul operaţiunilor de vînzare a valutei străine în numerar și a cecurilor de călătorie în valută străină contra lei moldoveneşti în numerar (registrul operațiunilor de vînzare a valutei străine, conform anexei nr.4).

Unitatea de schimb valutar poate înregistra operațiunile efectuate cu numerar și cu cecuri de călătorie în registre separate.

661. Registrele indicate la punctul 66 pot fi perfectate printr-un singur document, respectând reflectarea tuturor câmpurilor prevăzute conform anexelor nr.3 și nr.4.

*(Pct.661 introdus prin Hot.BNM nr.162 din 10.08.2023, în vigoare 25.08.2023)*

67. Înregistrările incorecte din registrele completate de mînă se anulează prin barare sau se corectează sub semnătura lucrătorului unității de schimb valutar cu indicarea datei anulării /corectării.

68. În cazul casei de schimb valutar/hotelului, informaţia indicată pe banda de control trebuie să corespundă cu informaţia respectivă din registrele prevăzute la punctul 66.

681. Unitatea de schimb valutar este obligată să asigure supravegherea și înregistrarea video a activității de schimb valutar în numerar cu persoanele fizice pe toată durata programului de lucru, în timp real. Înregistrările video se realizează la fiecare ghișeu la care se efectuează operațiuni de schimb valutar în numerar cu persoane fizice și acestea trebuie să fixeze cel puțin data, ora și minutele fiecărei operațiuni de schimb valutar. Înregistrările se păstrează în conformitate cu art.42 alin.(13) din Legea nr.62/2008.

*(Pct.681 introdus prin Hot.BNM nr.162 din 10.08.2023, în vigoare 20.10.2023)*

682. Înregistrările video de la ghișeul unității de schimb valutar vor permite, în mod obligatoriu, vizualizarea persoanei fizice care efectuează operațiunea de schimb valutar și a mâinilor casierului unității de schimb valutar.

*(Pct.682 introdus prin Hot.BNM nr.162 din 10.08.2023, în vigoare 20.10.2023)*

*(Pct.69 abrogat prin Hot.BNM nr.162 din 10.08.2023, în vigoare 25.08.2023)*

*Pct.70 abrogat*

*Secţiunea 4. Înregistrarea operaţiunilor care se efectuează la aparatul de schimb valutar*

71. Unitatea de schimb valutar este obligată să asigure, pentru fiecare operaţiune de schimb valutar care se efectuează la aparatul de schimb valutar:

a) înregistrarea automatizată a acestei operațiuni, în momentul efectuării acesteia, cu utilizarea echipamentelor de casă şi de control cu care este dotat aparatul de schimb valutar;

b) imprimarea bonului de casă sau a documentului fiscal, cu reflectarea informației prevăzute la art.421 alin.(3) lit.b) și e) din Legea nr.62/2008.

72. Imprimarea bonului de casă sau a documentului fiscal se efectuează concomitent cu eliberarea mijloacelor băneşti clientului.

73. Unitatea de schimb valutar asigură că în momentul efectuării operațiunii prin intermediul aparatului de schimb valutar, operațiunea respectivă se înregistrează în registre separate:

a) registrul operaţiunilor de cumpărare a valutei străine în numerar contra lei moldoveneşti în numerar;

b) registrul operaţiunilor de vînzare a valutei străine în numerar contra lei moldoveneşti în numerar.

În registrele în cauză se reflectă cel puțin informația indicată în coloanele 2-5, 7-11 din registrele prevăzute în anexele nr.3 și nr.4.

731. Registrele indicate la punctul 73 pot fi perfectate printr-un singur document, respectând reflectarea tuturor câmpurilor prevăzute conform anexelor nr. 3 și nr.4.

*(Pct.731 introdus prin Hot.BNM nr.162 din 10.08.2023, în vigoare 25.08.2023)*

*Pct.74 abrogat*

*Secțiunea 5. Particularități aferente revocării operațiunii de schimb valutar*

75. Revocarea de către persoana fizică a operațiunii de schimb valutar se efectuează cu respectarea condițiilor prevăzute la art.42 alin.(61) și, după caz, la art.421 alin.(3) lit.d) din Legea nr.62/2008.

76. Revocarea de către persoana fizică a operațiunii de schimb valutar efectuate pînă la finalizarea operațiunii se realizează după cum urmează:

a) în cazul efectuării operațiunii la ghișeul unității de schimb valutar - în baza unei solicitări verbale a clientului;

b) în cazul efectuării operațiunii prin aparatul de schimb valutar - conform caracteristicilor tehnice ale aparatului în cauză.

Unitatea de schimb valutar este obligată să restituie persoanei fizice mijloacele băneşti primite.

77. Revocarea de către persoana fizică a operațiunii de schimb valutar după finalizarea operațiunii în cauză poate fi efectuată numai dacă operațiunea a fost efectuată prin ghișeul unității de schimb valutar. Revocarea se efectuează în baza unei cereri scrise a persoanei fizice, întocmite conform anexei nr.6 în două exemplare, la care se anexează bonul de casă eliberat de casa de schimb valutar/hotel sau bonul de schimb valutar eliberat de banca licențiată. După efectuarea de către unitatea de schimb valutar în ambele exemplare ale cererii depuse a mențiunilor privind primirea acesteia și a bonului anexat, un exemplar al cererii cu bonul anexat rămîne la unitatea de schimb valutar, iar al doilea exemplar se restituie persoanei fizice drept confirmare a primirii cererii și a bonului anexat.

78. Dacă în cadrul operaţiunii de schimb valutar care se revocă au fost percepute comisioane sau plata obligatorie, unitatea de schimb valutar restituie clientului și sumele respective.

79. Restituirea de către unitatea de schimb valutar persoanei fizice a mijloacelor bănești în cadrul operațiunii de schimb valutar revocate, indicate la punctul 77 se efectuează imediat după depunerea cererii de revocare, iar în cazul în care unitatea de schimb valutar nu dispune de mijloacele băneşti necesare - cel tîrziu în următoarea zi lucrătoare.

80. La primirea și restituirea mijloacelor bănești unitatea de schimb valutar efectuează, în ambele exemplare ale cererii de revocare, mențiunile prevăzute în anexa nr.6, iar persoana fizică confirmă primirea mijloacelor bănești restituite prin semnătura sa.

81. Unitatea de schimb valutar este obligată să înregistreze fiecare operațiune de schimb valutar revocată în momentul depunerii de către client a cererii de revocare în registrul operațiunilor de schimb valutar revocate, conform anexei nr.7.

82. În cazul în care restituirea mijloacelor bănești se efectuează în următoarea zi lucrătoare de la ziua depunerii cererii de revocare, se procedează după cum urmează:

a) în ziua primirii cererii, în registru se completează numai coloanele 1-5, iar în coloanele 6-9 se pun liniuțe;

b) în ziua restituirii mijloacelor bănești, în raportul pentru ziua respectivă se completează toate coloanele acestuia.

*Secţiunea 6. Totalizarea operațiunilor de schimb valutar*

83. La finele programului de lucru, casa de schimb valutar /hotelul care își desfășoară activitatea prin ghișee, este obligată, în raport cu operațiunile de schimb valutar efectuate la fiecare echipament de casă și control, să întreprindă cel puțin următoarele acțiuni:

a) să obțină documentele fiscale de totalizare prevăzute de legislaţia fiscală;

b) să calculeze în registrele indicate la punctul 66 (conform anexelor nr.3 și nr.4) totalurile aferente operațiunilor efectuate;

c) să calculeze în registrul operațiunilor de schimb valutar revocate (conform anexei nr.7) totalurile aferente operațiunilor respective, dacă acestea au fost efectuate;

d) să verifice datele aferente totalurilor calculate din registrele completate cu datele corespunzătoare din documentele fiscale de totalizare, care trebuie să corespundă;

e) să întocmească raportul privind operaţiunile efectuate pe parcursul programului de lucru în conformitate cu anexa nr.8;

f) să verifice corespunderea soldurilor numerarului de lei moldoveneşti, de valută străină şi a cecurilor de călătorie, pe fiecare denumire, cu soldurile respective reflectate în raportul din anexa nr.8;

g) să se asigure de existența documentelor în care este reflectată informația privind operaţiunile efectuate, inclusiv a raportului întocmit în conformitate cu anexa nr.8, exemplarului al doilea al buletinelor de schimb valutar, documentelor în baza cărora mijloacele băneşti au fost primite/transmise între lucrătorii în cadrul casei de schimb valutar/hotelului, benzii de control, documentelor fiscale de totalizare, a registrelor întocmite conform anexelor nr.3, nr.4 și nr.7.

*(Pct.83 modificat prin Hot.BNM nr.162 din 10.08.2023, în vigoare 25.08.2023)*

831. La finele programului de lucru, banca licențiată este obligată, în raport cu operațiunile de schimb valutar efectuate la fiecare ghișeu în cadrul biroului de schimb valutar, să întreprindă acțiunile indicate la punctul 83 lit.b), c), e), f), precum și:a) să calculeze totalurile operațiunilor de schimb valutar înregistrate în sistemul informațional al băncii;

b) să verifice datele aferente totalurilor calculate din registrele indicate la punctul 66 cu datele de totalizare indicate la lit.a);

c) să asigure existența documentelor în care este reflectată informația privind operațiunile efectuate, inclusiv a raportului întocmit conform anexei nr.8, a registrelor întocmite conform anexelor nr.3, nr.4 și nr.7, a documentelor de totalizare a operațiunilor efectuate.

84. În funcție de modul de organizare a lucrului pe parcursul programului de lucru (cum ar fi, munca în schimburi, prin mai multe ghișee), unitatea de schimb valutar întreprinde acțiunile indicate la punctul 83 și în decursul programului de lucru al unității.

85. Zilnic, în termenul și pentru perioada stabilite de unitatea de schimb valutar prin reglementările sale interne, aceasta este obligată, în raport cu operațiunile de schimb valutar efectuate la fiecare aparat de schimb valutar, să întreprindă cel puțin următoarele acțiuni:

a) să calculeze, pentru perioada stabilită, totalurile aferente operațiunilor efectuate reflectate în registrul operațiunilor de cumpărare și registrul operațiunilor de vînzare;

b) să întocmească raportul privind operațiunile efectuate, conform anexei nr.8;

c) să asigure existența documentelor în care este reflectată informația privind operaţiunile efectuate, inclusiv a raportului întocmit conform anexei nr.8, a registrului operațiunilor de cumpărare și registrului operațiunilor de vînzare, documentelor de totalizare a operațiunilor efectuate.

*Secțiunea 7. Unele particularități ale activității de schimb valutar*

86. La desfăşurarea activităţii de schimb valutar în numerar cu persoane fizice, unitatea de schimb valutar, în calitatea sa de entitate raportoare conform Legii nr.308 din 22 decembrie 2017 cu privire la prevenirea şi combaterea spălării banilor şi finanţării terorismului, este obligată să execute prevederile legii în cauză, precum și ale actelor normative elaborate în baza acesteia, în partea ce se referă la activitatea de schimb valutar.

*Pct.87-89 abrogate*

90. Unitatea de schimb valutar păstrează documentele aferente operaţiunilor de schimb valutar efectuate (după caz, benzile de control, exemplarul al doilea al buletinelor de schimb valutar, registrele întocmite conform anexelor nr.3, nr.4 și nr.7, raportul întocmit conform anexei nr.8, alte documente aferente operaţiunilor efectuate) cel puţin 5 ani după finalizarea operaţiunilor.

Anexa nr.1

la Regulamentul privind activitatea unităților de schimb valutar

**Criteriile de bază**

**ale plătibilităţii bancnotelor în valută străină în cazul efectuării operaţiunilor**

**de schimb valutar în numerar cu persoane fizice**

1. Unitatea de schimb valutar efectuează operaţiuni de schimb valutar în numerar cu persoane fizice cu următoarele bancnote autentice în valută străină aflate în circulaţie:

a) bancnote care au păstrate principalele semne de plătibilitate: denumirea băncii emitente, numărul şi seria, valoarea în cifre şi litere, ornamentul de bază (portretul) de pe faţă şi verso, de asemenea şi elementele de siguranţă contra falsificării (de exemplu, filigranul, semnele magnetice, fibrele incluse în structura hîrtiei, inclusiv cele vizibile la lumina ultravioletă, confeti, fir de siguranţă, microtext, desene luminiscente);

b) bancnote avînd prezenţa unor defecte neînsemnate în urma uzurii fireşti: murdăriri şi ştersături, precum şi pete mici de grăsime sau de altă natură, înscrieri, amprente de ştampilă (cu excepţia ştampilelor care afirmă că bancnota este neautentică) care nu modifică principalele semne de plătibilitate.

2. La latitudinea sa, unitatea de schimb valutar poate efectua operaţiuni de schimb valutar în numerar cu persoane fizice primind de la clienţi bancnote autentice în valută străină avînd defecte mai importante sau de altă natură decît cele specificate la punctul 1. Totodată, astfel de bancnote nu pot fi vîndute persoanelor fizice, dacă acestea refuză de a le primi.

3. La stabilirea regulilor interne în privinţa primirii bancnotelor menţionate la punctul 2, unitatea de schimb valutar poate să se conducă de semnele de plătibilitate stabilite de către organul emitent al bancnotelor respective.

Anexa nr.2

la Regulamentul privind activitatea unităților de schimb valutar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(denumirea unităţii de schimb valutar / a subdiviziunii acesteia)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(adresa de desfăşurare a activităţii de schimb valutar)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(IDNO)*

**BULETIN DE SCHIMB VALUTAR**

***(NU ESTE VALABIL FĂRĂ BONUL DE CASĂ / BONUL DE SCHIMB VALUTAR )***

|  |
| --- |
| **Date aferente bonului de casă** / **bonului de schimb valutar** |
| Numărul | Data | Timpul |
|  |  |  |

***I. Informaţia despre persoana fizică care efectuează nemijlocit operaţiunea:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numele şi prenumele persoanei fizice, data şi locul naşterii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datele actului de identitate prezentat)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numărul de identificare al persoanei fizice)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresa persoanei fizice)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datele procurii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(altă informaţie)*

***II. Informaţia despre persoana fizică în numele căreia se efectuează operaţiunea:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numele şi prenumele persoanei fizice, data naşterii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datele actului de identitate)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numărul de identificare al persoanei fizice)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresa persoanei fizice)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(altă informaţie)*

***III. Informaţia despre operaţiune:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(conţinutul operaţiunii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Mijloace băneşti primite de la client | Plata obligatorie | Comisioane | Cursul operațiunii | Mijloace băneşti eliberate clientului |
| Denumirea monedei | Suma | Suma (în lei moldoveneşti) | Denu-mirea monedei | Suma | Cantitatea cotată | Rata de schimb | Denumirea monedei | Suma |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(semnătura persoanei fizice) (semnătura lucrătorului unități de schimb valutar)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numele şi prenumele lucrătorului unități de schimb valutar)*

# Modul de completare

# a buletinului de schimb valutar

1. Buletinul de schimb valutar se perfectează în două exemplare în cazurile prevăzute la punctul 57 din prezentul regulament.

2. Denumirea unităţii de schimb valutar /a subdiviziunii acesteia: se indică denumirea completă a băncii licenţiate /casei de schimb valutar /hotelului. În cazul biroului de schimb valutar care este deschis în cadrul sucursalei /oficiului secundar al băncii licenţiate se indică denumirea sucursalei /oficiului secundar respectiv. În cazul sucursalei casei de schimb valutar, de asemenea se indică denumirea acesteia.

3. Adresa de desfăşurare a activităţii de schimb valutar: se indică adresa la care biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului desfăşoară activitate de schimb valutar în numerar cu persoane fizice.

4. IDNO: se indică numărul de identificare de stat (IDNO) al băncii licenţiate /casei de schimb valutar /hotelului.

5. Date aferente bonului de casă/bonului de schimb valutar:

a) Numărul: se indică numărul de ordine reflectat în bonul de casă/bonul de schimb valutar ;

b) Data: se indică data (ziua, luna şi anul) reflectată în bonul de casă/bonul de schimb valutar;

c) Timpul: se indică timpul exact (ora şi minutele) consemnat în bonul de casă/bonul de schimb valutar .

6. I. Informaţia despre persoana fizică care efectuează operaţiunea nemijlocit: această informaţie se completează în cazul în care buletinul de schimb valutar se perfectează la solicitarea clientului.

7. Numele şi prenumele persoanei fizice, data şi locul naşterii: se indică conform actului de identitate prezentat numele, prenumele, data şi locul naşterii ale persoanei fizice care efectuează nemijlocit operaţiunea.

8. Datele actului de identitate prezentat: se indică următoarele date ale actului de identitate al persoanei fizice care efectuează nemijlocit operaţiunea: seria, numărul, data eliberării şi denumirea ţării, organului (nr. oficiului) care a eliberat actul.

9. Numărul de identificare al persoanei fizice: se completează în cazul în care actul de identitate prezentat conţine numărul de identificare de stat al persoanei fizice. Se înscrie numărul de identificare de stat indicat în actul de identitate al persoanei fizice care efectuează nemijlocit operaţiunea.

10. Adresa persoanei fizice: se înscrie domiciliul indicat în actul de identitate al persoanei fizice care efectuează nemijlocit operaţiunea. În cazul în care actul de identitate prezentat nu conţine informaţia despre domiciliu, acesta se indică conform datelor prezentate de către persoana fizică. În cazul în care actul de identitate conţine informaţia despre reşedinţa persoanei fizice, se indică şi reşedinţa acesteia.

11. Datele procurii: se completează în cazul în care operaţiunea se efectuează în numele altei persoane fizice. Se indică numărul, data şi locul (inclusiv ţara) eliberării procurii, precum şi numele şi prenumele persoanei abilitate care a autentificat această procură.

12. Altă informaţie: se indică cetăţenia, precum şi, dacă este cazul, funcţia publică deţinută de persoana fizică care efectuează nemijlocit operaţiunea şi altă informaţie.

13. II. Informaţia despre persoana fizică în numele căreia se efectuează operaţiunea: această informaţie se completează concomitent cu completarea rubricii „Informaţia despre persoana fizică care efectuează nemijlocit operaţiunea”, în cazul în care operaţiunea se efectuează în numele altei persoane fizice.

14. Numele şi prenumele persoanei fizice, data naşterii: se indică conform procurii prezentate numele, prenumele şi data naşterii persoanei fizice în numele căreia se efectuează operaţiunea.

15. Numărul de identificare al persoanei fizice: se completează în cazul în care procura prezentată conţine numărul de identificare de stat al persoanei fizice. Se înscrie numărul de identificare de stat al persoanei fizice în numele căreia se efectuează operaţiunea, indicat în procură.

16. Datele actului de identitate: se înscriu datele privind actul de identitate al persoanei fizice în numele căreia se efectuează operaţiunea, indicate în procura prezentată, şi anume: seria, numărul, data eliberării şi denumirea ţării, organului (nr. oficiului) care a eliberat actul.

17. Adresa persoanei fizice: se înscrie adresa persoanei fizice în numele căreia se efectuează operaţiunea indicată în procura prezentată.

18. Altă informaţie: se indică cetăţenia, precum şi, dacă este cazul, funcţia publică deţinută de persoana fizică în numele căreia se efectuează operaţiunea şi altă informaţie.

19. III. Informaţia despre operaţiune: se indică natura operaţiunii (de exemplu: operaţiune de vînzare a valutei străine în numerar contra lei moldoveneşti, operaţiune de cumpărare a valutei străine în numerar contra lei moldoveneşti, operaţiune de vînzare a cecurilor de călătorie contra lei moldoveneşti). La efectuarea operaţiunii cu cecuri de călătorie se indică denumirea, seriile şi numerele cecurilor.

20. „Mijloace băneşti primite de la client”:

1) În coloana „Denumirea monedei” se indică:

a) denumirea sau codul (numeric sau alfabetic) valutei străine /monedei naţionale primite de la client,

b) suplimentar se indică „cec de călătorie”, în cazul în care se primeşte cec de călătorie;

2) În coloana „Suma” se indică:

a) suma totală a valutei străine primite de la client, inclusiv suma comisioanelor – la cumpărarea valutei străine de la client,

b) suma totală a leilor moldoveneşti primiţi de la client, care include suma plăţii obligatorii şi suma comisioanelor – la vînzarea valutei străine clientului.

21. „Plata obligatorie”: se indică suma mijloacelor băneşti percepută conform prevederilorLegii Fondului de susținere a populaţiei nr.827/2000.

22. „Comisioane”:

a) În coloana „Denumirea monedei” se indică denumirea sau codul (numeric sau alfabetic) monedei în care se încasează comisionul;

b) În coloana „Suma” se indică suma comisionului care se încasează în corespundere cu dispoziţia privind comisioanele aplicate la efectuarea operaţiunilor de schimb valutar în numerar cu persoane fizice.

23. „Cursul operațiunii”:

a) În coloana „Cantitatea cotată” se indică cantitatea unităţilor valutei străine pentru care se indică rata de schimb (de exemplu: 1 USD, 100 USD);

b) În coloana „Rata de schimb” se indică rata de schimb în raport cu leul moldovenesc a cantităţii cotate а valutei străine, în corespundere cu dispoziţia privind cursurile valutare pentru efectuarea operaţiunilor de schimb valutar în numerar cu persoane fizice.

24. „Mijloace băneşti eliberate clientului”:

1) În coloana „Denumirea monedei” se indică:

a) denumirea sau codul (numeric sau alfabetic) monedei eliberate clientului,

b) suplimentar se indică „cec de călătorie”, în cazul în care se eliberează cec de călătorie;

2) În coloana „Suma” se indică:

a) suma totală a leilor moldoveneşti eliberaţi clientului la cumpărarea valutei străine de la client,

b) suma totală a valutei străine eliberate clientului la vînzarea valutei străine clientului.

25. Fiecare exemplar al buletinului de schimb valutar se semnează de către persoana fizică care a efectuat operaţiunea de schimb valutar şi de către lucrătorul unității de schimb valutar care a efectuat operațiunea, fiind indicate numele şi prenumele acestuia.

Anexa nr.3

la Regulamentul privind activitatea unităților de schimb valutar

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea unităţii de schimb valutar / a subdiviziunii acesteia)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(adresa de desfăşurare a activităţii de schimb valutar)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(IDNO)*Numărul de înregistrare a ECC/aparatului de schimb valutar atribuit de Serviciul Fiscal de Stat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(se completează de către casa de schimb valutar/hotel)  |  |

**REGISTRUL**

**operațiunilor de cumpărare a valutei străine**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**la data de** "\_\_\_"\_\_\_\_\_\_\_\_\_\_\_\_\_\_\_20\_\_\_

 *(data întocmirii)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.d/o | Denumirea valutei străine primite:- în numerar;- conform cecurilor de călătorie (se indică moneda, denumirea, numerele, seriile cecurilor de călătorie) | Suma de valută străină primită | Cursul de cumpărare | Suma de lei mold. la cursul de cumpărare | Comisioane | Suma de lei moldoveneşti eliberată | Date despre bonul de casă/bonul de schimb valutar/documentul fiscal  | Mențiuni despre revocarea operațiunii |
| Cantitateaunităţilor cotate | Rata de schimb | Suma | Codul monedei |
| Numărul bonului de casă/bonului de schimb valutar/documentului fiscal | Ora și minutele indicate în bonului de casă/bonului de schimb valutar/ documentului fiscal  |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | T O T A L I Z A R E |  |  |  |  |  |  |  |  |  |  |
|  |  |  |  |  |  |  |  |  | x | x | x |
|  |  |  |  |  |  |  |  |  | x | x | x  |
|  |  |  |  |  |  |  |  |  | x | x | x |
|  | Total lei moldovenești eliberați | x | x | x |  | x | x |  | x | x | x |

Lucrătorul unității de schimb valutar, care a completat registrul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# *(semnătură)*

**Modul de completare**

**a** **Registrului operațiunilor de cumpărare a valutei străine**

1. Registrul se completează la efectuarea operaţiunilor de cumpărare a valutei străine în numerar și a cecurilor de călătorie în valută străină de la persoane fizice.

2. Denumirea unităţii de schimb valutar / a subdiviziunii acesteia: se indică denumirea completă a băncii licenţiate /casei de schimb valutar / hotelului. În cazul biroului de schimb valutar care este deschis în cadrul sucursalei /oficiului secundar al băncii licenţiate se indică denumirea sucursalei /oficiului secundar. În cazul sucursalei casei de schimb valutar de asemenea se indică denumirea acesteia.

3. Adresa de desfăşurare a activităţii de schimb valutar: se indică adresa la care biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului desfăşoară activitate de schimb valutar în numerar cu persoane fizice. În cazul aparatului de schimb valutar se indică adresa unde este instalat acesta.

4. IDNO: se indică numărul de identificare de stat (IDNO) al băncii licenţiate /casei de schimb valutar /hotelului.

5. Numărul de înregistrare al ECC/aparatului de schimb valutar atribuit de Serviciul Fiscal de Stat: se indică numărul echipamentului de casă și control / aparatului de schimb valutar a casei de schimb valutar/hotelului, atribuit de Serviciul Fiscal de Stat la înregistrare sau reînregistrare.

*pct.6 abrogat*

7. Coloana 1 „Nr. d/o”: se indică numărul de ordine al înscrierii.

8. Coloana 2 „Denumirea valutei străine primite”: se indică denumirea valutei străine primite de la client ca rezultat al operaţiunii de cumpărare (de exemplu, dolari SUA). În cazul operaţiunii de cumpărare a cecurilor de călătorie în valută străină se indică denumirea cecurilor de călătorie, moneda cecurilor, seriile şi numerele cecurilor (de exemplu, C/c Visa în dolari SUA, AA nr.215678).

9. Coloana 3 „Suma de valută străină primită”: se indică suma de valută străină primită de la client, care include şi suma comisioanelor.

10. Coloana 4 „Cursul de cumpărare: Cantitatea unităţilor cotate”: se indică cantitatea unităţilor valutei străine pentru care se indică rata de schimb în corespundere cu dispoziţia privind cursurile valutare pentru efectuarea operaţiunilor de schimb valutar în numerar cu persoane fizice.

11. Coloana 5 „Cursul de cumpărare: Rata de schimb”: se indică rata de schimb în raport cu leul moldovenesc a cantităţii cotate a valutei străine în corespundere cu dispoziţia privind cursurile valutare pentru efectuarea operaţiunilor de schimb valutar în numerar cu persoane fizice.

12. Coloana 6 „Suma de lei mold. la cursul de cumpărare”: se indică suma de lei moldoveneşti determinată cu aplicarea cursului de cumpărare conform formulei: col.3\*col.5/col.4.

13. Coloana 7 „Comisioane: Suma”: se indică suma comisioanelor percepute în corespundere cu dispoziţia privind comisioanele aplicate la efectuarea operaţiunilor de schimb valutar în numerar cu persoane fizice.

14. Coloana 8 „Comisioane: Codul monedei”: se indică codul alfabetic al monedei în care se percep comisioane.

15. Coloana 9 „Suma de lei moldoveneşti eliberată”: se indică suma eliberată de lei moldoveneşti determinată după cum urmează:

a) în cazul în care comisioanele se percep în moneda naţională – se determină conform formulei: col.6-col.7;

b) în cazul în care comisioanele se percep în valută străină – se determină conform formulei: (col.3 – col.7)\*col.5/col.4.

16. Sumele indicate la coloanele 3-9 trebuie să corespundă cu sumele indicate în bonul de casă/bonul de schimb valutar/documentul fiscal și buletinul de schimb valutar.

17. Coloana 10 „Date despre bonul de casă/bonul de schimb valutar/documentul fiscal. Numărul bonului de casă/bonului de schimb valutar/documentului fiscal”: se indică numărul bonului de casă/bonului de schimb valutar/documentului fiscal eliberat clientului.

18. Coloana 11 „Date despre bonul de casă/bonul de schimb valutar/documentul fiscal. Ora și minutele indicate în bonul de casă/bonul de schimb valutar/documentul fiscal”: se indică timpul (ora și minutele) indicat în bonul de casă/bonul de schimb valutar/documentul fiscal eliberat clientului.

19. Coloana 12 „Mențiuni despre revocarea operațiunii”: se indică cuvîntul „revocată” în cazul în care operațiunea de schimb valutar a fost revocată de către persoana fizică.

20. În compartimentul „Totalizare” se efectuează totalizarea operaţiunilor efectuate, prin completarea rîndurilor respective din coloanele 2, 3, 6-9. În coloanele 4 şi 5 se indică cursurile de cumpărare a valutelor străine, cu aplicarea cărora s-au efectuat operațiunile. Totalizarea se efectuează pe fiecare valută străină şi, dacă este cazul, pe fiecare denumire a cecurilor de călătorie în valută străină. Totalurile se indică fără excluderea sumelor aferente operațiunilor revocate, dacă acestea au fost efectuate.

21. Registrul pe suport hârtie se semnează de lucrătorul unității de schimb valutar care a completat registrul.

Anexa nr.4

la Regulamentul privind activitatea unităților de schimb valutar

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea unităţii de schimb valutar / a subdiviziunii acesteia)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(adresa de desfăşurare a activităţii de schimb valutar)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(IDNO)* Numărul de înregistrare a ECC/aparatului de schimb valutar atribuit de Serviciul Fiscal de Stat\_\_\_\_\_\_\_\_\_\_ se completează de către casa de schimb valutar/hotel)  |  |

**REGISTRUL**

**operațiunilor de vînzare a valutei străine**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**la data de** "\_\_\_"\_\_\_\_\_\_\_\_\_\_\_\_\_\_\_20\_\_\_

*(data întocmirii)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nrd/o | Denumirea valutei străine eliberate:- în numerar;- în cecuri de călătorie (se indică moneda, denumirea, numerele, seriile cecurilor de călătorie) | Suma de lei moldoveneşti primită | Suma plăţii obligatorii (în lei moldove-neşti) | Sumacomisioanelor (în lei moldoveneşti) | Suma de lei moldoveneşti spre convertire | Cursul de vînzare | Suma de valută străină eliberată | Date despre bonul de casă/ bonul de schimb valutar/documentul fiscal | Mențiuni despre revocarea operațiunii |
| Cantitatea unităţilor cotate | Rata de schimb |
| Numărul bonului de casă/ bonului de schimb valutar/documentului fiscal | Ora și minutele indicate în bonul de casă / bonul de schimb valutar/documentul fiscal |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | T O T A L I Z A R E |  |  |  |  |  |  |  |  |  |  |
|  |  |  |  |  |  |  |  |  | x | x | x |
|  |  |  |  |  |  |  |  |  | x | x | x |
|  |  |  |  |  |  |  |  |  | x | x | x |
|  |  |  |  |  |  |  |  |  | x | x | x |
|  | Total lei moldoveneşti primiţi |  |  |  |  | x | x | x | x | x | x |

Lucrătorul unității de schimb valutar, care a completat registrul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(semnătura)*

# Modul de completare

# a Registrului de vînzare a valutei străine

1. Registrul se completează la efectuarea operaţiunilor de vînzare a valutei străine în numerar și a cecurilor de călătorie în valută străină persoanelor fizice.

2. Denumirea unităţii de schimb valutar / a subdiviziunii acesteia: se indică denumirea completă a băncii licenţiate /casei de schimb valutar /hotelului. În cazul biroului de schimb valutar care este deschis în cadrul sucursalei /oficiului secundar al băncii licenţiate se indică denumirea sucursalei /oficiului secundar. În cazul sucursalei casei de schimb valutar de asemenea se indică denumirea acesteia.

3. Adresa de desfăşurare a activităţii de schimb valutar: se indică adresa la care biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului desfăşoară activitate de schimb valutar în numerar cu persoane fizice. În cazul aparatului de schimb valutar se indică adresa unde este instalat acesta.

4. IDNO: se indică numărul de identificare de stat (IDNO) al băncii licenţiate /casei de schimb valutar /hotelului.

5. Numărul de înregistrare al ECC/aparatului de schimb valutar atribuit de Serviciul Fiscal de Stat: se indică numărul echipamentului de casă și control /aparatului de schimb valutar a casei de schimb valutar/hotelului, atribuit de Serviciul Fiscal de Stat la înregistrare sau reînregistrare.

*pct.6 abrogat*

7. Coloana 1 „Nr. d/o”: se indică numărul de ordine al înscrierii.

8. Coloana 2 „Denumirea valutei străine eliberate”: se indică denumirea valutei străine eliberate clientului ca rezultat al operaţiunii de vînzare (de exemplu, dolari SUA). În cazul operaţiunii de vînzare a cecurilor de călătorie în valută străină se indică denumirea cecurilor de călătorie, moneda cecurilor, seriile şi numerele cecurilor (de exemplu, C/c Visa în dolari SUA, AA nr.215678).

9. Coloana 3 „Suma de lei moldoveneşti primită”: se indică suma de lei moldoveneşti primită de la client, care include şi suma plăţii obligatorii şi suma comisioanelor.

10. Coloana 4 „Suma plăţii obligatorii”: se indică suma în lei moldoveneşti a plăţii obligatorii care se percepe conform Legii Fondului de susținere a populaţiei nr.827/2000.

11. Coloana 5 „Suma comisioanelor”: se indică suma în lei moldoveneşti a comisioanelor percepute în corespundere cu dispoziţia privind comisioanele aplicate la efectuarea operaţiunilor de schimb valutar în numerar cu persoane fizice.

12. Coloana 6 „Suma de lei moldoveneşti spre convertire”: se indică suma de lei moldoveneşti în baza căreia se determină suma valutei străine spre eliberare clientului. Această suma se determină conform formulei: col.3-col.4-col.5.

13. Coloana 7 „Cursul de vînzare: Cantitatea unităţilor cotate”: se indică cantitatea unităţilor valutei străine pentru care se indică rata de schimb în corespundere cu dispoziţia privind cursurile valutare pentru efectuarea operaţiunilor de schimb valutar în numerar cu persoane fizice.

14. Coloana 8 „Cursul de vînzare: Rata de schimb”: se indică rata de schimb în raport cu leul moldovenesc a cantităţii cotate a valutei străine în corespundere cu dispoziţia privind cursurile valutare pentru efectuarea operaţiunilor de schimb valutar în numerar cu persoane fizice.

15. Coloana 9 „Suma de valută străină eliberată”: se indică suma eliberată de valută străină, care se determină conform formulei: col.6/col.8\*col.7.

16. Sumele indicate la coloanele 3-9 trebuie să corespundă cu sumele indicate în bonul de casă/ bonul de schimb valutar/documentul fiscal și buletinul de schimb valutar.

17. Coloana 10 „Date despre bonul de casă/ bonul de schimb valutar/documentul fiscal. Numărul bonului de casă/ bonului de schimb valutar/documentului fiscal”: se indică numărul bonului de casă/ bonului de schimb valutar/documentului fiscal eliberat clientului.

18. Coloana 11 „Date despre bonul de casă / bonul de schimb valutar/documentul fiscal. Ora și minutele indicate în bonul de casă/ bonul de schimb valutar/documentul fiscal”: se indică timpul (ora și minutele) indicat în bonul de casă/ bonul de schimb valutar/documentul fiscal eliberat clientului.

19. Coloana 12 „Mențiuni despre revocarea operațiunii”: se indică cuvîntul ”revocată” în cazul în care operațiunea de schimb valutar a fost revocată de către persoana fizică.

20. În compartimentul „Totalizare” se efectuează totalizarea operaţiunilor efectuate, prin completarea rîndurilor respective din coloanele 2 – 6 şi 9. În coloanele 7 şi 8 se indică cursurile de vînzare a valutelor străine, cu aplicarea cărora s-au efectuat operațiunile. Totalizarea se efectuează pe fiecare valută străină și, dacă este cazul, pe fiecare denumire a cecurilor de călătorie în valută străină. Totalurile se indică fără excluderea sumelor aferente operațiunilor revocate, dacă acestea au fost efectuate.

21. Registrul pe suport hârtie se semnează de lucrătorul unității de schimb valutar care a completat registrul.

*Anexa nr.5* *abrogată*

Anexa nr.6

la Regulamentul privind activitatea unităților de schimb valutar

**Cerere de revocare**

**a operațiunii de schimb valutar**

Prin prezenta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(numele și prenumele clientului unității de schimb valutar)*

în temeiul art.42 alin.(61) din Legea nr.62/2008 privind reglementarea valutară, solicit revocarea operațiunii de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(de cumpărare sau de vînzare a valutei străine)*

efectuate la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(denumirea completă a unității de schimb valutar la care s-a efectuat operațiunea de schimb valutar)*

la data de \_\_ \_\_\_\_\_\_\_\_\_\_\_\_\_\_\_, ora \_\_\_\_ \_\_\_\_\_.

 *(ora și minute)*

La prezenta cerere anexez bonul de casă/bonul de schimb valutar nr.\_\_\_\_\_\_\_\_\_\_\_\_\_\_\_\_\_\_, eliberat la data de \_\_ \_\_\_\_\_\_\_\_\_\_\_\_\_\_\_, ora \_\_\_\_ \_\_\_\_.

 *(ora și minute)*

Prezenta cerere este depusă la ora \_\_\_\_ \_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(semnătura clientului unității de schimb valutar)*

|  |
| --- |
| ***Mențiuni ale unității de schimb valutar:***1. Prezenta cerere de revocare a operațiunii de schimb valutar împreună cu bonul de casă/bonul de schimb valutar anexat a fost recepționată la data de \_\_\_\_\_\_\_\_\_\_\_\_, ora\_\_\_\_\_\_\_\_\_\_\_\_\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(numele și prenumele, semnătura lucrătorului unității de schimb valutar, care a recepționat cererea)*2. Restituirea mijloacelor bănești în sumă de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, din care:  *(se indică cu cifre și litere)**- suma plății obligatorii restituite constituie \_\_\_\_\_\_\_\_\_\_\_\_\_\_\_\_\_\_**- suma comisioanelor restituite constituie \_\_\_\_\_\_\_\_\_\_\_\_\_\_\_\_\_\_\_\_*s-a efectuat la data de \_\_ \_\_\_\_\_\_\_\_\_\_, ora \_\_ \_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(numele și prenumele, semnătura lucrătorului unității de schimb valutar, care a restituit mijloacele bănești)*3. Actul de identitate prezentat*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* *(se completează dacă este cazul)* |

**Confirm primirea mijloacelor bănești restituite** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(semnătură clientului unității de schimb valutar)*

Data \_\_\_ \_\_\_\_\_\_\_\_\_\_\_\_\_\_\_\_\_

Anexa nr.7

la Regulamentul privind activitatea unităților de schimb valutar

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea unităţii de schimb valutar / a subdiviziunii acesteia)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(adresa de desfăşurare a activităţii de schimb valutar)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(IDNO)* Numărul de înregistrare a ECC atribuit de Serviciul Fiscal de Stat \_\_\_\_(se completează de către casa de schimb valutar/hotel)  |   |

**REGISTRUL**

**operațiunilor de schimb valutar revocate**

**la data de \_\_ \_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| Nr. d/o | Data și ora depunerii cererii de revocare a operațiunii  | Data și ora efectuării operațiunii revocate (conform bonului de casă/ bonului de schimb valutar prezentat) | Numele şi prenumele persoanei fizice care a depus cererea de revocare a operațiunii de schimb valutar | Tipul operațiunii (de cumpărare sau de vînzare a valutei străine) care s-a revocat | Suma și denumirea mijloacelor bănești primite de la persoana fizică | Suma și denumirea mijloacelor bănești restituite persoanei fizice |
| Total | inclusiv (după caz) |
| comisioane | plata obligatorie |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Lucrătorul unității de schimb valutar, care a completat registrul pe suport hârtie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(semnătură)*

Anexa nr.8

la Regulamentul privind activitatea unităţilor de schimb valutar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(denumirea unităţii de schimb valutar / a subdiviziunii acesteia )*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresa de desfăşurare a activităţii de schimb valutar)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(IDNO)*

**Raport**

**privind operaţiunile efectuate**

**la data de** "\_\_\_"\_\_\_\_\_\_\_\_\_\_\_\_\_\_\_ 20\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Denumirea indicatorilor:- denumirea valorilor: numerar, cecuri de călătorie,- denumirea monedei,- denumirea cecurilor de călătorie | Soldul la începutul programului de lucru (în moneda originală) | Primit spre decontare pe parcursul programului de lucru (în moneda originală) | Încasări | Plăţi | Transmis pe parcursul programului de lucru(în moneda originală) | Soldul la sfîrşitul programului de lucru (în moneda originală) |
| în valută străină | în lei mold. | în valută străină | în lei mold. |
| A | 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Suma comisioanelor percepute** | X | X |  |  | X | X | X | X |
| **Suma plăţii obligatorii** | X | X | X |  | X | X | X | X |
| **Lei moldoveneşti** |  |  | X |  | X |  |  |  |

Lucrătorul unității de schimb valutar care a completat raportul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *(semnătura)*

**Modul de întocmire**

**a Raportului privind operaţiunile efectuate**

1. Raportul privind operaţiunile efectuate se întocmeşte zilnic.

2. Sumele în lei moldoveneşti şi în valută străină se indică în raport cu două semne zecimale.

3. Denumirea unităţii de schimb valutar /a subdiviziunii acesteia: se indică denumirea completă a băncii licenţiate /casei de schimb valutar / hotelului. În cazul biroului de schimb valutar care este deschis în cadrul sucursalei /oficiului secundar al băncii licenţiate se indică denumirea sucursalei /oficiului secundar respectiv. În cazul sucursalei casei de schimb valutar de asemenea se indică denumirea acesteia.

4. Adresa de desfăşurare a activităţii de schimb valutar: se indică adresa la care biroul de schimb valutar al băncii licenţiate /casa de schimb valutar / sucursala acesteia /punctul de schimb valutar al hotelului desfăşoară activitate de schimb valutar în numerar cu persoane fizice. În cazul aparatului de schimb valutar se indică adresa unde este instalat acesta.

5. IDNO: se indică numărul de identificare de stat (IDNO) al băncii licenţiate /casei de schimb valutar /hotelului.

*pct.6 abrogat*

7. În coloana A „Denumirea indicatorilor” se indică denumirea valorilor (numerar, cecuri de călătorie), denumirea monedei (de exemplu, lei moldoveneşti, dolari SUA), denumirea cecurilor de călătorie (de exemplu, VISA), denumirea sumelor percepute suplimentar (comisioane, plata obligatorie).

8. În coloana 1 „Soldul la începutul programului de lucru” se indică sumele în moneda originală a numerarului şi cecurilor de călătorie primite spre decontare la începutul programului de lucru. În cazul operațiunilor efectuate prin intermediul aparatelor de schimb valutar incorporate în bancomate, în coloana 1 se indică zero.

9. În coloana 2 „Primit spre decontare pe parcursul programului de lucru” se indică sumele în moneda originală a numerarului şi cecurilor de călătorie primite spre decontare pe parcursul programului de lucru.

10. În coloana 3 „Încasări: în valută străină” se indică:

a) sumele în moneda originală a numerarului în valută străină şi a cecurilor de călătorie în valută străină cumpărate de la persoane fizice. Comisioanele percepute în valută străină nu se includ şi se reflectă în mod separat;

b) în rîndul „Suma comisioanelor percepute” – dacă este cazul, sumele comisioanelor percepute în valută străină la efectuarea operaţiunilor de cumpărare a valutei străine în numerar de la persoanele fizice. Sumele comisioanelor percepute în valută străină se reflectă pe fiecare valută străină în parte;

c) în cazul în care a avut loc restituirea mijloacelor bănești urmare revocării de către clienți a operațiunilor de cumpărare a valutei străine, sumele indicate la lit.a) și b) se reflectă după deducerea sumelor aferente operațiunilor de revocare.

11. În coloana 4 „Încasări: în lei mold.” se indică:

a) echivalentul în lei moldoveneşti la cursul de cumpărare al sumelor (reflectate în coloana 3) numerarului în valută străină şi ale cecurilor de călătorie în valută străină cumpărate de la persoane fizice;

b) în rîndul „Suma comisioanelor percepute” – dacă este cazul, sumele comisioanelor percepute în lei moldoveneşti la efectuarea operaţiunilor de schimb valutar în numerar cu persoane fizice;

c) în rîndul „Suma plăţii obligatorii” - suma plăţii obligatorii încasată conform prevederilor Legii Fondului de susținere a populaţiei nr.827/ 2000;

d) în cazul în care a avut loc restituirea mijloacelor bănești urmare revocării de către clienți a operațiunilor de cumpărare a valutei străine, sumele indicate la lit.a) - c) se reflectă după deducerea sumelor aferente operațiunilor de revocare;

e) în rîndul „Lei moldoveneşti” – suma calculată prin adunarea sumelor în lei moldoveneşti reflectate în rîndurile coloanei 6, a sumelor plăţii obligatorii percepute şi a comisioanelor percepute în lei moldoveneşti reflectate în rîndurile respective ale coloanei 4.

12. În coloana 5 „Plăți: în valută străină” se indică sumele în moneda originală a numerarului în valută străină şi ale cecurilor de călătorie în valută străină vîndute persoanelor fizice, iar în cazul în care a avut loc restituirea mijloacelor bănești urmare revocării de către clienți a operațiunilor de vînzare a valutei străine, sumele în cauză se reflectă după deducerea sumelor aferente operațiunilor de revocare.

13. În coloana 6 „Plăţi: în lei mold.” se indică:

a) echivalentul în lei moldoveneşti la cursul de vînzare al sumelor (reflectate în coloana 5) numerarului în valută străină şi ale cecurilor de călătorie în valută străină vîndute persoanelor fizice. În cazul în care a avut loc restituirea mijloacelor bănești urmare revocării de către clienți a operațiunilor de vînzare a valutei străine, sumele se reflectă după deducerea sumelor aferente operațiunilor de revocare;

b) în rîndul „Lei moldoveneşti” – suma calculată prin adunarea sumelor în lei moldoveneşti reflectate în rîndurile coloanei 4 (cu excepţia sumelor plăţii obligatorii percepute şi comisioanelor percepute în lei moldoveneşti reflectate în rîndurile respective ale coloanei 4).

14. În coloana 7 „Transmis pe parcursul programului de lucru” se indică sumele în moneda originală a numerarului şi ale cecurilor de călătorie transmise pe parcursul programului de lucru.

15. În coloana 8 „Soldul la sfîrşitul programului de lucru” se indică:

a) sumele în moneda originală a numerarului în valută străină şi ale cecurilor de călătorie în valută străină la sfîrşitul programului de lucru, care trebuie să fie egale cu sumele determinate conform formulei: col.1+col.2+col.3-col.5-col.7. În cazul în care comisioanele se percep în valută străină, la suma determinată conform formulei în cauză se adaugă sumele comisioanelor percepute în valută străină reflectate în coloana 3. În cazul operațiunilor efectuate prin intermediul aparatelor de schimb valutar incorporate în bancomate, în coloana 8 se indică zero.;

b) în rîndul „Lei moldoveneşti” - suma numerarului de lei moldoveneşti la sfîrşitul programului de lucru, care trebuie să fie egală cu suma determinată conform formulei: col.1+col.2+col.4-col.6-col.7. În cazul operațiunilor efectuate prin intermediul aparatelor de schimb valutar incorporate în bancomate, în coloana 8 se indică zero.

16. Raportul pe suport hârtie se semnează de lucrătorul unității de schimb valutar care a întocmit raportul în cauză.

Anexa nr.9

la Regulamentul privind activitatea

unităților de schimb valutar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(denumirea unității de schimb valutar / a subdiviziunii acesteia)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adresa de desfășurare a activității de schimb valutar)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(IDNO)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( nr. ghișeului)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(numele, prenumele casierului)*

**REGISTRUL**

**incidentelor privind supravegherea și înregistrarea video**

|  |  |  |  |
| --- | --- | --- | --- |
| Nr. d/o | Durata inciden-tului | Survenirea incidentului video | Remedierea incidentului video |
| Data, ora, minutele survenirii incidentului | Numele, prenumele,funcția, locul de muncăa persoanei care a constatat survenirea incidentului | Semnă-tura | Data, ora, minutele remedieriiincidentului | Numele, prenumele,funcția,locul de muncăa persoanei care a remediat incidentul | Semnă-tura |
| 1 | 2 | 3 | 4 | 5 | 6 | 7 | 8 |

\* Fiecare incident se indică în mod obligatoriu conform numărului de ordine, în conformitate cu punctul 41 lit. c2) din prezentul regulament.

*(Anexa nr.9 introdusă prin Hot.BNM nr.162 din 10.08.2023, în vigoare 20.10.2023)*